b'\n_START_ARTICLE_\nArnold Nordling\n_START_PARAGRAPH_\nHenrik Arnold Nordling (27. maaliskuuta 1889 Pohja \xe2\x80\x93 12. joulukuuta 1947 Helsinki) oli suomalainen kielitieteilij\xc3\xa4 ja professori. H\xc3\xa4n oli Helsingin yliopiston pohjoismaisen filologian professori 1939\xe2\x80\x931947 ja tutki ruotsin ja islannin kielen historiaa ja riimukirjoituksia._NEWLINE_Nordling v\xc3\xa4itteli 1919 aiheenaan, miten muinaisruotsin ja vanhemman nykyruotsin sanojen yhteenkirjoittamisen avulla voidaan osoittaa erilaisia painotuksia. H\xc3\xa4nen erikoisalaansa oli my\xc3\xb6s dialektologia ja muut pohjoismaiset kielet. H\xc3\xa4nen aikanaan opetus laajeni k\xc3\xa4sitt\xc3\xa4m\xc3\xa4\xc3\xa4n pakolliset ruotsin ja tanskan kurssit.'